**2022. május**

**május 1**

 **1731**-ben ezen a napon tette közzé XII. Kelemen pápa „***Nobis quibus***” kezdetű brevéjét, amellyel megengedte, hogy a piarista iskolákban magasabb fokú tudományokat is taníthassanak és fölvehessenek nemesi származású és gazdag szülők gyermekeit is.

**május 2**

 **1802**-ben ezen a napon alakult meg Velencében a Cavanis testvérek által alapított és a kalazanciusi családhoz tartozó szerzetesrend, a **“*Szeretet Iskolái Kongregáció*”** vagy más néven a Cavanis Intézet.

**május 4**

 *Szabó Dániel 1994* Kalazantínum

**május 7**

 **1622**-ben ezen a napon tett (újra) ünnepélyes szerzetesi fogadalmat Kalazancius atyánk négy asszisztensével Rómában, a noviciátus házának kápolnájában.

**május 8 A Piarista Iskolák Édesanyjának ünnepe**



 *Nádudvari Miklós 1965* Vác

**május 9**

 **1860**-ban ezen a napon hagyta jóvá IX. Pius pápa a kalazanciusi családhoz tartozó spanyol piarista nővérek – ***Escolapias*** - szerzetesrendjét.

**május 13**

 *Adamát Lajos 1959* Kecskemét

 *Futó Béla 1956* Kecskemét/Miskolc

**május 14**

 **1995**-ben ezen a napon érkeztek meg az első piarista misszionáriusok a ***Fülöp szigetekre***, Cebu városába.

**május 15**

 **1951**-ben XII. Pius pápa elrendelte, hogy a mai nap minden évben legyen a ***keresztény nevelők emléknapja.***

**május 16**

 **1939**-ben ezen a napon kapta meg a működési engedélyt a kalazanciusi családhoz tartozó osztrák ***Kalazantínus kongregáció*** (Kalasantiner).

**május 17**

 **1736**-ban ezen a napon alakult meg a ***litván rendtartomány***. Gyakorlatilag azzal az orosz dekrétummal szűnt meg 1832-ben, amellyel megtiltották az egyházi iskolák működését. Két régi rendháza és plébániája – Lida és Scsucsin ma Belorussziában – 1991 óta ismét működik és a lengyel provinciához tartozik.

**május 18**

***Szent Papczyński Szaniszló*** (1631-1701) emléknapja. Rendünk tagja volt az 1654-1670 közötti években, majd Lengyelországban egy új szerzetesrendet alapított.

**május** **19**

 **1892**-ben ezen a napon halt meg ***Celestino Zini*** piarista, sziénai érsek, aki Boldog Celestina Donatival együtt alapította meg a kalazanciusi családhoz tartozó olasz ***piarista nővérek*** kongregációját (Suore Calasanziane).

**május 22**

 *Lobmayer Imre 1962* Sátoraljaújhely

**május 23**

 **1990**-ben ezen a napon alakult meg a ***mexikói rendtartomány***.

**május 28**

*Frascati*ban **1703**-ban ezen a napon koronázták meg azt a Szűz Mária kegyképet, amelyet maga Kalazancius atyánk vitt ebbe a Róma melletti városkába, és amely ma is nagy tiszteletnek örvend.

**május 31**

**1931**-ben, ezen a napon hirdette ki XI. Pius pápa, hogy a piarista novíciusként meghalt ***Glicerio Landriani*** (1588-1618) hősies fokban gyakorolta az erényeket. Ettől fogva illeti meg a „*tiszteletreméltó*“ jelző.

Ezen a napon csatlakozott *Glicerio Landriani* Kalazanci Szent József piarista munkájához. Ez a nap ***a piarista hivatásokért végzett ima napja.***

A ***Kalazancius Mozgalom*** napja. Ez diákjaink piarista lelkiségű, az evangélium megélését célul kitűző, kiscsoportokban működő mozgalma, melyhez világszerte mintegy 15 ezer fiatal tartozik.